Ανέστης Αφεντουλίδης

Ο Ανέστης Αφεντουλίδης (7 Δεκεμβρίου 1941 - 6 Απριλίου 2024) ήταν Έλληνας παλαίμαχος ποδοσφαριστής. Συνέδεσε το όνομά του με αυτό του Α.Γ.Σ.Κ. Καστοριά, αποτελώντας τον πρώτο σκόρερ στην ιστορία του. Διακρίθηκε επίσης με τη φανέλα του ΠΑΟΚ, ενώ με τη φανέλα και των δυο ομάδων σημείωσε συνολικά 65 τέρματα στην Α΄ Εθνική.Greece - All-Time Top Scorers 1959/1960-1998/1999 rsssf.com

 Βιογραφία 
Γεννήθηκε το 7 Δεκεμβρίου 1941 στη Μεσοποταμία Καστοριάς. Ξεκίνησε το ποδόσφαιρο από την ομάδα της γενέτειρας του, Αστραπή Μεσοποταμίας και στην ηλικία των 11 ετών μεταπήδησε στην Ορεστιάδα Καστοριάς. Το 1962 μεταπήδησε στον Άρη Καστοριάς, την μετέπειτα Α.Γ.Σ.Κ. Καστοριά. Τη σεζόν 1962-63 κατέκτησε αμέσως το πρωτάθλημα Ε.Π.Σ. Βορειοδυτικής Μακεδονίας και την άνοδο στην Β΄ Εθνική, στην οποία διακρίθηκε τα επόμενα χρόνια ενώ τη σεζόν 1963-64 σημείωσε 23 τέρματα και αναδείχθηκε πρώτος σκόρερ του 4ου ομίλου.Greece - List of Second Level Topscorers rsssf.com

Το 1965 μεταπήδησε στον ΠΑΟΚ, με τη φανέλα του οποίου έκανε την εμφάνισή του στην Α΄ Εθνική και αγωνίστηκε με επιτυχία για 5 χρόνια σημειώνοντας 158 συμμετοχές και 58 τέρματα συνολικά. Το 1970 επέστρεψε στην Καστοριά, όπου και αγωνίστηκε μέχρι και το 1976 όποτε και αποσύρθηκε από την ενεργό δράση ως ποδοσφαιριστής, έχοντας προηγουμένως συμβάλει τα μέγιστα για την άνοδο στην Α΄ Εθνική το 1974. Αξιοσημείωτα με δικό του τέρμα η νεοφώτιστη Καστοριά νίκησε με 1-0 τον επίσης νεοφώτιστο ΠΑΣ Γιάννινα στην πρεμιέρα της Α΄ Εθνικής στις 29 Σεπτεμβρίου του 1974. Με τη φανέλα της Καστοριάς σημείωσε 210 συμμετοχές και 82 τέρματα συνολικά, αποτελώντας τον αρχισκόρερ του συλλόγου, ενώ τις χρονιές 1971-72 και 1972-73 αναδείχθηκε πρώτος σκόρερ στον 3ο όμιλο της Β΄ Εθνικής με 20 τέρματα αντίστοιχα.

 Προσωπική ζωή 
Γιος του είναι ο Δημήτρης Αφεντουλίδης, επίσης ποδοσφαιριστής.

Απεβίωσε σε ηλικία 82 ετών στις 6 Απριλίου 2024.

 Διακρίσεις 
 Πρώτος σκόρερ στην Β΄ Εθνική:
 1963-64 (4ος Όμιλος): 23 γκολ.
 1971-72 (3ος Όμιλος): 20 γκολ.
 1972-73 (3ος Όμιλος): 20 γκολ.
 Πρωταθλητής Β΄ Εθνικής:
 1973-74 (3ος όμιλος)

 Παραπομπές 

 Πηγές 
 Τιμητική πλακέτα στον παλαίμαχο ποδοσφαιριστή του ΠΑΟΚ Ανέστη Αφεντουλίδη απένειμε η ΠΕΔ/ΚΜ thestival.gr
 ΑΝΕΣΤΗΣ ΑΦΕΝΤΟΥΛΙ∆ΗΣ: ΕΝΑΣ ΠΡΑΓΜΑΤΙΚΟΣ ΑΣΣΟΣ ΤΩΝ ΓΗΠΕ∆ΩΝ ampelokipi-menemeni.gr 

Κατηγορία:Έλληνες ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Καστοριάς
Κατηγορία:Ποδοσφαιριστές Α.Σ. Αστραπής Μεσοποταμίας
Κατηγορία:Ποδοσφαιριστές ΠΑΟΚ
Κατηγορία:Έλληνες προπονητές ποδοσφαίρου